b'\n_START_ARTICLE_\nTeorija skoposa\n_START_PARAGRAPH_\nTeorija skoposa (Nem\xc5\xa1ko:Skopostheorie) je koncept iz podro\xc4\x8dja Prevodoslovja. Teorija skoposa izpostavlja pri prevajanju in pri prevajalskem postopku namen. Beseda skopos je gr\xc5\xa1ka (\xcf\x83\xce\xba\xce\xbf\xcf\x80\xcf\x8c\xcf\x82) in ozna\xc4\x8duje cilj, namen ali tar\xc4\x8do, v katero namerimo z npr. lokom. Gre torej za opis prevoda kot namenske dejavnosti, ki se (lahko) neposredno uporablja za vsak prevajalski projekt._NEWLINE_Razvil ga je nem\xc5\xa1ki jezikoslovec Hans Vermeer in zajema idejo, da naj bi prevajanje in tolma\xc4\x8denje upo\xc5\xa1tevala funkcijo tako izhodi\xc5\xa1\xc4\x8dnega zlasti pa ciljnega besedila.\n_START_SECTION_\nNamen in ciljna publika\n_START_PARAGRAPH_\nTeorija skoposa se osredoto\xc4\x8da na prevod kot dejavnost s ciljem ali namenom, ki je namenjena predvidenemu naslovniku ali ciljni publiki prevoda. Prevesti pomeni ustvariti ciljni tekst pod dolo\xc4\x8denimi pogoji, za ciljni namen, ciljnega naslovnika v ciljnih okoli\xc5\xa1\xc4\x8dinah. V teoriji skoposa je status izvornega besedila na\xc4\x8deloma ni\xc5\xbeji, kot je npr. v ekvivalen\xc4\x8dni teoriji prevajanja. (Iz)Vir je "ponudba informacij" ki jih prevajalec spremeni v "ponudbo informacij" za ciljno publiko - zlasti je to pomembno pri promocijskih besedilih, ideolo\xc5\xa1ko spremenjenih besedilih ali prevodu besedil, ki slu\xc5\xbeijo zgolj za vzorec._NEWLINE_Vsak prevod je individualno dejanje, ki poteka v okviru neke kulturne skupnosti, ki ga izvede prevajalec. Prevod je vedno kulturno in individualno zaznamovan. Tisti ki prevaja, si tako lahko zastavi nov, drug cilj._NEWLINE_Paul Kussmaul pi\xc5\xa1e o tej teoriji: funkcionalni pristop ima veliko afiniteto s Teorijo skoposa. Funkcija prevoda je odvisna od znanja, pri\xc4\x8dakovanj, vrednot in norm ciljnih bralcev, ki so pod vplivom situacije v kateri so, in pod vplivom kulture. Ti dejavniki odlo\xc4\x8dajo, ali je mogo\xc4\x8de ohraniti funkcijo izvirnega besedila oziroma odlomkov v izvirnem besedilu ali je potrebno vse \xc5\xa1e enkrat predelati ali celo spremeniti._NEWLINE_Teroija skoposa se ukvarja tako s teoreti\xc4\x8dnim kot tudi prakti\xc4\x8dnim vidikom prevoda in prevajanja.'